EkBass/fiwiki-20250220-pages-articles huggingface dataset:
Hip hop lindy

Hip hop lindy (myös ghetto swing tai hip hop swing) on swing-tanssi, joka on yhdistelmä hip hoppia ja lindy hoppia. Tanssin jalkatekniikka ja rytmi perustuvat hip hoppiin, kun taas paritanssille ominaiset kuviot tulevat suoraan perinteisistä swingtansseista. Tyyliltään hip hop lindy poikkeaa silti muista perinteisistä tansseista, koska sille on ominaista hiphopmainen energisyys ja rentous. Hip hop lindyssä pojilla on viejän rooli, ja siinä opetellaan kuvioita, joita tanssitaan poikien haluamassa järjestyksessä. Mutta vaikka pojat vievät, niin tyttöjen rooli ei ole vain seurata. Tilaa omalle tulkinnalle jää rajattomasti. Tanssia voidaan tanssia discoissa, koulubileissä ynnä muissa nuorisojuhlissa ja varusteiksi käyvät mitkä tahansa rennot vaatteet ja kengät, joissa on helppo liikkua. == Tanssin historiaa == Historia sijoittuu Yhdysvaltoihin, jossa nuoriso omaksui vaikutteita vanhoista swing- tansseista ja alkoi kehittää omaa tanssiaan, jota voitaisiin tanssia nykymusiikkiin. Tanssi on viiteenkymmeneen vuoteen ensimmäinen paritanssi, joka on kehittynyt senhetkisen nuorison keskuudessa ja jota tanssitaan nykymusiikkiin. Luokka:Katutanssi Luokka:Rock'n'swing-tanssit
Tuuliset tienoot

__NOTOC__ Tuuliset tienoot on Indican vuonna 2005 ilmestynyt toinen albumi. Se myi julkaisuvuonnaan kultaa. Albumilta on julkaistu singleinä kappaleet "Vuorien taa" (singlellä albumille sisältymätön raita "Nuorallatanssija"), "Pidä kädestä" (promosingle) ja "Niin tuleni teen" (promosingle) joista kahdesta ensimmäisestä kuvattiin omat, Marko Mäkilaakson ohjaamat musiikkivideot. Debyyttilevy Ikuisen virran tapaan sävellykset ja sanoitukset olivat laulaja Jonsun kynästä ja sovitukset yhtyeen. Albumi nousi parhaimmillaan Suomen virallisen listan sijalle 12. == Kappaleet == # # # # # # # # # # == Arvostelut == * Dome.fi: negatiivinenDome.fi: Levyarvio * Soundi: Soundi: Levyarvio == Lähteet == * Indica: === Viitteet === Luokka:Indican albumit Luokka:Vuoden 2005 albumit Luokka:Erno Laitisen tuottamat albumit
Harry Atkinson

Harry Albert Atkinson (1. marraskuuta 1831–28. kesäkuuta 1892) oli Uuden- Seelannin pääministeri vuosina 1876–1877, 1883–1884 ja 1887–1891. Atkinson syntyi Lontoossa ja siirtyi Aucklandiin, Uuteen-Seelantiin toukokuussa 1853. Hän päätti asettua Taranakiin. Atkinson pääsi vuonna 1864 Uuden-Seelannin puolustusministeriksi. Vuonna 1876 hän nousi pääministeriksi. Maan taloudellisen tilanteen heiketessä myös Atkinsonin suosio laski. Hän menetti valtansa vuonna 1877, mutta nousi jälleen pääministerin virkaan vuosina 1883 ja 1887. Atkinson kuoli Englannissa vuonna 1892. == Lähteet == Luokka:Uuden- Seelannin pääministerit Luokka:Vuonna 1831 syntyneet Luokka:Vuonna 1892 kuolleet
Repullinen hittejä

Repullinen hittejä on Eppu Normaalin vuonna 1996 ilmestynyt kokoelmalevy, joka sisältää yhtyeen suurimmat hitit. Siitä ei odotettu minkäänlaista myyntimenestystä, mutta se on vuoteen 2013 mennessä myynyt jo yli 250 000 kappaletta, joka on suomalaiselta levyltä poikkeuksellinen saavutus. Repullinen hittejä onkin kaikkien aikojen toiseksi myydyin suomalainen albumi Suomessa. Sitä myydympi on ainoastaan Jari Sillanpään esikoisalbumi.Kaikkien aikojen myydyimmät kotimaiset albumit ==Kappaleet== === CD 1 === # (Tie vie 1982) # (Historian suurmiehiä 1990) # (Rupisia riimejä, karmeita tarinoita 1984) # (Imperiumin vastaisku 1988) # (Kahdeksas ihme 1985) # (Akun tehdas 1980) # (julkaistu ainoastaan singlenä 1991) # (Historian suurmiehiä 1990) # (Kahdeksas ihme 1985) # (Imperiumin vastaisku 1988) # (alun perin Jee jee -singlen b-puoli 1978, myös albumilla Hatullinen paskaa 1984) # (Rupisia riimejä, karmeita tarinoita 1984) # (Valkoinen kupla 1986) # (Studio Etana 1993) === CD 2 === # (Akun tehdas 1980) # (Kahdeksas ihme 1985) # (julkaistu singlenä 1990), myös albumilla Paskahatun paluu 1991) # (Imperiumin vastaisku 1988) # (Maximum Jee & Jee 1979) # (Rupisia riimejä, karmeita tarinoita 1984) # (Maximum Jee & Jee 1979) # (Imperiumin vastaisku 1988) # (Kahdeksas ihme 1985) # (Akun tehdas 1980) # (Valkoinen kupla 1986) # (Aknepop 1978) # (Aknepop 1978) # (Studio Etana 1993) ==Lähteet== Luokka:Vuoden 1996 kokoelma- albumit Luokka:Eppu Normaalin kokoelma-albumit
Muna al-Hussein

Muna al-Hussein, (syntyjään Antoinette Avril Gardiner, s. 25. huhtikuuta 1941 Chelmondiston, Suffolk, Yhdistynyt kuningaskunta) oli Jordanian kuninkaan Husseinin toinen vaimo. == Varhainen elämä == Hänen isänsä oli everstiluutnantti Walter Percy Gardiner. == Avioliitto ja lapset == Gardiner meni naimisiin Jordanian kuninkaan Husseinin kanssa 25. toukokuuta vuonna 1961. Hän otti nimekseen Muna al-Hussein 30. tammikuuta vuonna 1962. Muna ja Hussein saivat neljä lasta, joista vanhin Abdullah (s. 1962) on Jordanian nykyinen kuningas. Muut lapset ovat prinssi Faisal (s. 1963) ja prinsessat Aisha ja Zein (kaksoset, s. 1968). Muna ja Hussein erosivat joulukuussa 1972. Muna sai eron jälkeen pitää kuninkaalliset tittelinsä, minkä lisäksi hän sai asua palatsissa ja jatkaen työtään hyväntekeväisyyden parissa. == Edustustyöt == Kun Jordanian sairaanhoitajien neuvosto perustettiin vuonna 2002 Muna nimitettiin sen puheenjohtajaksi ja hän on toiminut virassa siitä asti. Vuonna 2023 Muna nimitettiin maailman Alzheimer-säätiön hyväntahdonlähettilääksi. == Lähteet == Luokka:Jordanialaiset henkilöt Luokka:Englantilaiset henkilöt Luokka:Valtionpäämiesten puolisot Luokka:Vuonna 1941 syntyneet Luokka:Elävät henkilöt
Mokkapalat

Mokkapalat eli mokkaruudut eli masaliisa eli suklaapelti on leivonnainen, joka on valmistettu taikinasta, jonka päälle on lisätty kahvi- ja kaakaolevitettä. Usein mokkapalojen päälle lisätään myös sokerikuorrutus, joka voidaan koristella nonparelleilla tai kookoslastuilla. ==Katso myös== *Tuulomantorttu == Lähteet == Luokka:Leivonnaiset Luokka:Suklaa
Leivonnainen

Leivonnainen on leipomalla tehty jauhopohjainen ruokatuote. Leivonnainen voi olla makea tai suolainen, mutta nimitystä käytetään yleisimmin makeista leivonnaisista. Jotkin leivonnaiset ovat saavuttaneet perinneruoan aseman. Pientä leivonnaista sanotaan leivokseksi. Kahvin tai muun juoman kanssa usein syötyjä leivonnaisia sanotaan kahvileiviksi Tietyt leivonnaiset liittyvät kiinteästi johonkin ajankohtaan. Esimerkiksi Suomessa syödään laskiaisena perinteisesti laskiaispullia, vappuna tippaleipiä ja jouluna piparkakkuja. Useat leivonnaiset ovat saaneet nimensä jonkun henkilön mukaan tai ovat tulleet tunnetuksi yksittäisten tapausten johdosta. Aleksanterinleivos sai nimensä Aleksanteri I:n vierailtua Turussa. Pavlova-leivos taas sai nimmensä venäläisen ballerinan Anna Pavlovan herätettyä ihastusta australialaisessa keittiömestarissa. Sacherkakun kehitti itävaltalainen Franz Sacher. Myöhemmin kakusta kehitettiin pienempi versio, Sacherleivos. Napoleoninleivos oli nimetty alun perin kotikaupunkinsa Napolin mukaan ja myöhemmin se muotoutui Ranskassa muotoon Napoleon. Eräs tietyn henkilön mukaan nimetty leivonnainen on myös Runebergintorttu. Ranskasta peräisin oleva Bebe-leivos tuli tunnetuksi Suomessa, kun vaasalainen Svenssonin konditoria alkoi valmistaa sitä. Suklaakakun eräs muoto on Ruotsissa 1970-luvulla syntynyt mutakakku. Pienempiä suklaaleivonnaisia ovat esimerkiksi Yhdysvalloista peräisin olevat browniet. Yhdysvalloista ovat peräisin myös muffinssit ja kuppikakut. Kahvikakkuihin kuuluu hedelmäkakku, jonka englantilaisversio sopii joulupöytään. Lähi-idässä perinteisesti tunnettu leivos baklava syntyi Assyriassa 800-luvulla ja levittäytyi lopulta Balkanin niemimaalle saakka. Kreikassa leivokseen alettiin käyttää filotaikinaa. Esimerkki Lähi-idän leivonnaisista ovat jogurttipohjaiset pitsimäiset sahramileivonnaiset, jotka koristellaan pistaasipähkinöiden, tillin ja sokerin seoksella. Kaakkois-Aasiassa leivonnaisiin käytetään yleensä riisijauhoja ja kookosmaitoa. Thaimaassa käytetään paljolti myös tapiokajauhoja ja palmusokeria. Eräs kakkumuoto on juustokakku, josta on esimerkki japanilainen valkosuklaata sisältävä juustokakku. Suolaisiin leivonnaisiin kuuluu monenlaisia piiraita, kuten ranskalainen kinkkupiiras quiche lorraine Suolaisista piirakoista on esimerkki myös tanskalainen voileipäkakkumainen smörrebröd-lohipiirakka. Varsinaisia voileipäkakkuja on monenlaisia, kuten vege-keikauskakku Marokossa tunnetaan lehtitaikinasta tehty pastilla-piiras, joka on usein juhlaruoka. Jotkut suolaiset leivonnaiset sisältävät juustoa. Ranskassa syntyi vehnäjauhoista tehdyt sämpylämäiset juustopallolevonnaiset, joiden pohjalta Brasiliassa ryhdittiin tekemään juustopalloleivonnaisia tapiokajauhoista. Juustoisia pikkuleipiä ovat myös täytetyt pepperoni-juustokeksit. == Yleisiä leivonnaisia == * Donitsi * Mansikkatorttu * Mokkapalat * Munkki * Kakku * Karjalanpiirakka * Korvapuusti * Lihapiirakka * Pannukakku * Piirakka * Piparkakku * Pulla * Rinkeli * Tippaleipä * Torttu * Tuulihattu * Juustokakku ==Lähteet== == Aiheesta muualla == * Luokka:Seulonnan keskeiset artikkelit
Laskiaispulla

250px|right|thumb|Laskiaispulla. Laskiaispulla on pulla, joka on nykyään täytetty kermavaahdolla ja joko mantelimassalla tai hillolla. Se on muunnelma saksalaisesta Heißweckesta. 1700-luvulta olevan ruotsalaisen reseptin mukaan (nykymaun mukaan vain vähän) makeassa laskiaispullassa ei ollut täytettä ja se tarjoiltiin lämpimässä maidossa syvällä lautasella. Näin se syötiin usein Suomessakin maaseudulla vielä 1950-luvulla. Mantelimassaa pullaan lisättiin 1800-luvun lopussa. Konditoriat lisäsivät kermavaahtoa vasta 1900-luvulla. Laskiaispullia on tarjoiltu lämpimässä maidossa jo 1700-luvulla vuoden ajasta riippumatta jälkiruokana rikkaille. Pulla leivottiin hienoista valkoisista vehnäjauhoista, joihin vain varakkailla oli varaa. Mausteina käytettiin siihen aikaan joskus vähän suolaa (nykymaun mukaan vain vähän) makean pullan vastapainoksi ja joillakin Ruotsin alueilla kanelia. Laskiaispullat levisivät Suomeen vasta 1900-luvun alkupuoliskolla ja alun perin vain ruotsinkielisten rannikkoseuduille. Pulavuosina mantelimassa on korvattu usein hillolla sen vaikean saatavuuden ja korkean hinnan vuoksi, mutta ruotsinkielisissä suomalaisissa perheissä mantelimassa on edelleen tavallisempi. Ruotsissa täytteenä on aina mantelimassaa, mutta hilloversioita syödään Suomen lisäksi usein myös Norjassa ja Tanskassa. Suomessa suurin osa laskiaispullista myydään hillon kera. Mantelitäytettä suositaan vain hyvin tarkasti rajautuneella alueella Vaasan rannikolla, jossa ruotsinkieliset kunnat Vöyri, Uusikaarlepyy, Mustasaari, Närpiö, Maalahti ja Korsnäs muodostavat mantelin vyöhykkeen. Laskiaispulla on perinneleivos, ja sitä syödään laskiaisena, kuten myös hernekeittoa. Ruotsissa laskiaispullan nimi on semla. Virossa tunnetaan se nimellä vastlakukkel.Tiina Rantanen: Laskiaispulla ja sen monet muodot Himahella. Kotiliesi. 1.2.2021 Suomenruotsiksi sanotaan fastlagsbulleFastlagsbulle med hallongrädde Martha.fiMikael Reuter: Semla. Reuters ruta 31.7.1987. Språkinstitutet.fi . == Lähteet == Luokka:Pullat Luokka:Laskiainen Luokka:Suomalainen keittiö Luokka:Ruotsalainen keittiö
Alia al Hussein

Alia Baha ed Din Toukan () (25. joulukuuta 1948 Kairo, Egypti – 9. helmikuuta 1977 At Tafilah, Jordania) oli Jordanian kuninkaan Husseinin kolmas vaimo. Alia Baha ed Din Toukanin isä oli suurlähettiläs Bahauddin Toukan ja Alia syntyi Kairossa, Egyptissä. Vuonna 1972 hän nai Jordanian kuningas Husseinin ja otti nimekseen Alia al Hussein (). New Yorkissa opiskellut Alia piti nopeista autoista, vesihiihdosta ja farkuista, joka herätti huomiota konservatiivisessa Jordaniassa. Alia kuoli helikopterionnettomuudessa matkalla At Tafilahista Ammaniin 9. helmikuuta 1977. Husseinilla ja Alialla oli kaksi omaa lasta ja yksi adoptoitu: * Haya (s. 1974) * Ali (s. 1975) * Abir (adoptoitu) (s. 1973, adoptoitiin 1973). == Lähteet == == Aiheesta muualla == Luokka:Egyptiläiset henkilöt Luokka:Lento-onnettomuudessa kuolleet Luokka:Valtionpäämiesten puolisot Luokka:Jordanialaiset henkilöt Luokka:Vuonna 1948 syntyneet Luokka:Vuonna 1977 kuolleet
Lanttulaatikko

Lanttulaatikko on suomalainen perinneruoka, jota syödään erityisesti joulun aikaan muiden jouluruokien ohella. Perinteinen lanttulaatikko on valmistettu lantusta, vedestä, suolasta, korppujauhoista, kananmunasta, kermasta, siirapista ja voista, ja mausteina käytetään esimerkiksi inkivääriä, kanelia tai muskottipähkinää. Kaupan valmiissa lanttulaatikoissa ei usein ole kananmunaa, kermaa eikä voita. Lanttulaatikko on ollut suomalaisten jouluruokaa jo keskiajalta, porkkanalaatikko on yleistynyt sitä myöhemmin.Kinkusta, rosollista ja laatikoista tuli suomalaisia jouluruokia jo 1800-luvulla Helsingin Sanomat 24.12.2011. Viitattu 19.12.2015. Hämeen murteessa ruoka tunnetaan nimellä räätikkäloora. == Katso myös == * Bataattilaatikko * Luettelo suomalaisista perinneruokalajeista * Maksalaatikko * Perunalaatikko * Porkkanalaatikko == Lähteet == Luokka:Jouluruoat Luokka:Kasvisruoat Luokka:Laatikkoruoat
Pekka Hyttinen

Pekka Henrik Hyttinen (s. 13. tammikuuta 1944 Viipuri) on suomalainen pika- aitajuoksija. Hän edusti seuratasolla Helsingin Kisa-Veikkoja. Hyttinen voitti 110 metrin aitojen Suomen mestaruuden vuonna 1966 ajalla 14,7 http://www.gbrathletics.com/nc/fin.htm. == Saavutuksia == * SM-kultaa 1966 * SM-pronssia 1964 ja 1967 == Lähteet == Luokka:Suomalaiset pika-aitajuoksijat Luokka:Vuonna 1944 syntyneet Luokka:Elävät henkilöt
Maksalaatikko

thumb|Einesmaksalaatikkoa. Maksalaatikko on suomalainen perinneruoka. Maksalaatikko on vakiinnuttanut asemansa myös ympärivuotisena ruokalajina. Maksalaatikon valmistukseen on käytetty muun muassa riisiä, voita tai margariinia, siirappia, kananmunaa, sipulia ja jauhettua maksaa sekä rusinoita. Laatikko tarjotaan perinteisesti sulattaen kirnuvoita sen päälle ja joskus hapankarvaista marjoista, kuten puolukasta tai karpaloista, tehdyn soseen kanssa. Tämä heijastelee varhaissuomalaista elintapaa, jossa helposti säilyvät elintarvikkeet, kuten voi ja happamat marjasoseet, tyydyttivät vitamiinintarvetta yli talven samalla, kun sisäkasvatukseen sopivat eläimet, kuten sika, teurastettiin yhteen tai kahteen otteeseen talven yli muiden ravintoaineiden saannin takaamiseksi. Myös maksalaatikon valmistustapa seuraa aikaisen maatalousyhteiskunnan rytmejä: se on leimallisesti uunin jälkilämmössä varovasti haudutettu sekä hitaasti pinnaltaan ruskistettu ruokalaji. Alun perin se lienee ollut tapa käyttää sian tai suuremman metsäriistan sisäelimiä yhdessä nauriin kanssa eräänlaiseksi pataruoaksi, hieman kuten Itä-Suomessa on syntynyt lihaisempi karjalanpata. Riisin ja rusinoiden saavuttua Suomeen siitä on sittemmin jalostunut nykymuotoinen kiinteä, makeanomainen laatikkoruoka. Saarioinen aloitti maksalaatikon valmistuksen 1957. Aluksi maksalaatikoita myytiin suoraan pakettiautosta joitakin kymmeniä rasioita päivässä. Vuonna 2015 tehdyssä tutkimuksessa maksalaatikko oli suosituin einesruoka, etenkin yli 30-vuotiaiden keskuudessa. == Katso myös == * Bataattilaatikko * Lanttulaatikko * Perunalaatikko * Porkkanalaatikko == Lähteet == Luokka:Jouluruoat Luokka:Laatikkoruoat Luokka:Maksa ruokana
Porkkanalaatikko

Porkkanalaatikko on suomalainen perinneruoka, jota syödään erityisesti jouluna muiden jouluruokien ohella. Porkkanalaatikossa keskeisimmät ainekset ovat soseeksi keitetty porkkana sekä riisistä, mannaryynistä tai ohraryyneistä tehty puuro. Nämä sekoitetaan ja laitetaan uuniin astiassa. Lisäksi voidaan käyttää suolaa, sokeria tai siirappia, joskus myös kananmunaa, maitoa ja voita. Ruoka maustetaan yleisimmin valkopippurilla ja muskottipähkinällä, ja pinnalle voidaan ripotella korppujauhoa tai mantelilastuja. Porkkanalaatikko on ollut suomalaisten jouluruokaa 1800-luvulta asti. 1980-luvulla se valittiin yhdeksi Järvenpään, Tuusulan ja Utajärven pitäjäruoista. == Katso myös == * Lanttulaatikko * Maksalaatikko * Perunalaatikko * Bataattilaatikko == Lähteet == Luokka:Jouluruoat Luokka:Kasvisruoat Luokka:Laatikkoruoat
Bill Rowling

Wallace Edward ”Bill” Rowling (15. marraskuuta 1927 – 31. lokakuuta 1995) oli uusiseelantilainen poliitikko. Hän toimi maansa pääministerinä runsaan vuoden ajan vuosina 1974–1975. Rowling syntyi Motuekassa. Hän opiskeli Nelson Collegessa ja Canterburyn yliopistossa. Hänet valittiin maansa pääministeriksi Norman Kirkin kuoltua vuonna 1974. Hän toimi virassaan joulukuuhun 1975 saakka, jolloin hänet korvasi Robert Muldoon. Ennen pääministerin virkaansa Rowling oli toiminut muun muassa Uuden-Seelannin talousministerinä. Hän kuoli syöpään vuonna 1995. Rowling oli vuodesta 1951 lähtien naimisissa Glen Elna Reevesin kanssa. He saivat neljä lasta. Luokka:Uuden-Seelannin pääministerit Luokka:Vuonna 1927 syntyneet Luokka:Vuonna 1995 kuolleet
Uvs Nuur

Uvs Nuur (, , ) on järvi Keski-Aasiassa. Se sijaitsee pääosin Mongoliassa, mutta osittain myös Tuvan tasavallan alueella Venäjällä. Järven pinta-ala on 3 350 neliökilometriä ja se on Mongolian suurin järvi. Järvi sijaitsee 759 metriä merenpinnan yläpuolella. Sen keskisyvyys on 6 metriä. Uvs Nuurilla ei ole laskujokea ja sen vesi on hyvin suolaista. Järveen virtaa jokia idästä Hangaivuorilta ja lännestä Altailta. Järvi on Uvs Nuurin altaan keskus. Allas lisättiin vuonna 2003 Unescon maailmanperintöluetteloon. == Sijainti, koko ja geologia == thumb|left|Uvs Nuur Uvs Nuur sijaitsee ylänköalueella Mongoliassa ja pieneltä osaltaan Venäjällä. Se on Mongolian suurin järvi, ja sen pinta-ala on 3 350 neliökilometriä. Se on 759 metrin korkeudessa, ja sen keskisyvyys on vain 6 metriä.Florín Beltrán, Máximo, s. 1260. Sen pituus on 84 kilometriä ja leveys 79 kilometriä. Uvs Nuur on historiansa aikana ollut paljon suurempi. Suurimmillaan se on ollut 35 500 neliökilometrin laajuinen ja 740 metriä syvä. Muinainen maankohoaminen kuitenkin erotti Uvs Nuurin ja sen eteläpuolelle muodostuneen Kirgis Nuurin altaan, mikä aiheutti myös veden vähenemisen. Alueen kuivuminen ja haihtuminen ovat hiljalleen laskeneet Uvs Nuurin pintaa ja aiheuttaneet sen suolaisuuden. Uvs Nuurin suolaisuus vaihtelee 3 ja 35 ppt:n välillä. Uvs Nuur on laskujoeton järvi, ja se saa vetensä ympäröivä allasta reunustavilta vuorilta. Altaan länsipuolella on Altai ja itäpuolella Hangaivuoret. Hangaivuorilta Uvs Nuuriin laskevat Baruntara Gol, Nariin Gol ja Tesiin Gol sekä Altailta Harhiraajoki ja Sangil Gol. == Luonto == Uvs Nuur on merkittävä muuttolintujen levähdyspaikka. Siellä elää noin 46 vesilintua, mutta 215 lintulajia käy järvellä muuttojen aikana.Florín Beltrán, Máximo, s. 1261. Järvi ja sen ympäristö on luokiteltu Ramsarin sopimuksen alaiseksi merkittäväksi kosteikoksi. Järven lintulajeja ovat muun muassa uhanalaiset valkopääsorsa ja joutsenhanhi. Sen kalalajistoon kuuluvat puolestaan kotoperäiset särkiin kuuluvat Oreoleuciscus-suvun kalat altainseipi, O. pewzowi ja O. humilis. == Lähteet == * Florín Beltrán, Máximo: ”Uvs Nuur, Lake”. Teoksessa === Viitteet === == Aiheesta muualla == * UNESCOn sivu Uvs Nuurin altaasta Luokka:Mongolian järvet Luokka:Tuvan järvet Luokka:Suolajärvet Luokka:Unescon maailmanperintökohteet Mongoliassa Luokka:Mongolian ja Venäjän raja
Esko Olkkonen

Esko Olavi Olkkonen (18. helmikuuta 1948 Haapajärvi – 14. huhtikuuta 2007 Oulu) oli suomalainen aitajuoksija ja urheiluvalmentaja. Olkkonen voitti 110 metrin aitojen Suomen mestaruuden vuonna 1970 ajalla 15,0 sekuntia. Olkkonen toimi pitkään valmentajana, valmentaen muun muassa pika- ja aitajuoksijoita (muun muassa Arto Bryggarea ja Markku Kukkoahoa) ja toimien jalkapalloilijoiden kuntovalmentajana. Olkkonen valmensi myös pikajuoksija Ville Vakkuria, joka kärysi dopingista vuonna 2001. Vakkurin mukaan hän aloitti dopingin käytön jo 17-vuotiaana Olkkosen kehotuksesta. == Lähteet == ==Aiheesta muualla== * Esko Olkkosen muistokirjoitus Helsingin Sanomissa Luokka:Suomalaiset pika-aitajuoksijat Luokka:Suomalaiset yleisurheiluvalmentajat Luokka:Vuonna 1948 syntyneet Luokka:Vuonna 2007 kuolleet
Boeing YC-14

Boeing YC-14 on Boeingin osana Advanced Medium STOL Transport -projektia tarjoama vaihtoehto Yhdysvaltain ilmavoimille keskipitkän matkan kehittyneeksi STOL-kuljetuskoneeksi, jonka oli määrä korvata Lockheed C-130 Hercules Yhdysvaltain yleisenä STOL-kuljetuslentokoneena. Koneen aerodynamiikassa hyödynnettiin Coandă-ilmiötä ja moottorit oli sijoitettu siiven päälle, kuten myöhemmin esitellyssä Antonov An-72:ssa.Donald 1997 s. 175 Kaikkiaan kaksi YC-14:ää rakennettiin. Myös McDonnell-Douglasin YC-15 täytti konetyyppitarjouspyynnön vaatimukset tai ylitti ne, mutta hankintaohjelma peruutettiin ennen kuin kumpikaan tarjokkaista valittiin. ==Tekniset tiedot== == Lähteet == * === Viitteet === == Aiheesta muualla == * YC-14 Military Transport YC-14 Luokka:Yhdysvaltalaiset kuljetuskoneet Luokka:1970-luvun kuljetuskoneet Luokka:STOL-lentokoneet
Black Celebration

Black Celebration on Depeche Moden viides albumi, joka julkaistiin 17. maaliskuuta 1986. Levyn teemat käsittelivät nyt entistä synkempiä aiheita kuin aikaisemmilla levyillä. Black Celebrationia pidetään menestyneenä syntikkapopin ja goottirockin sekoituksena. Se äänitettiin ja miksattiin Hansan studioilla Länsi-Berliinissä aivan Berliinin muurin varjossa. Levy on ainoa Depeche Moden albumi, jolla on nimikappale. Depeche Modella on kuitenkin kolme muuta albumia, joiden nimet löytyvät kappaleiden teksteistä: Construction Time Again, Some Great Reward ja Playing the Angel. Black Celebrationilla on myös eniten Martin Goren tulkitsemia Depeche Moden kappaleita, kuten ”A Question of Lust”, ”Sometimes”, ”It Doesn't Matter Two” ja ”World Full of Nothing”. Loput kappaleet laulaa Dave Gahan. Levyä on myyty yli 4 miljoonaa kappaletta. == Kansitaide == Kaikilla tähän mennessä julkaistuilla Depeche Mode -albumeilla, eli Speak & Spell, A Broken Frame, Construction Time Again ja Some Great Reward (sekä kokoelmalla People Are People ja Construction Time Again -levyltä lohkaistulla singlellä Love, In Itself), levyn kannen valokuva oli ollut Brian Griffinin tuotantoa – niin myös Black Celebrationilla. A Broken Frame -levyn kansi jopa valittiin Life-lehden keräilynumeron kanteen (The World's Best Photographs 1980–1990). Mutta jostakin syystä tämän levyn jälkeen yhtye ja Griffin eivät enää juuri tehneet yhteistyötä. Griffinin jälkeen levynkansia on työstänyt muun muassa Anton Corbijn. Griffinin mukaan "Corbijn norkoili aina maisemissa valmiina iskemään kyntensä saaliiseen. Lopulta menetin hänelle yhtyeitä, joiden kanssa tein yhteistyötä". == Kappaleet == === LP === #"Black Celebration" (4:55) #"Fly on the Windscreen - Final" (5:18) #"A Question of Lust" (4:20) #"Sometimes" (1:53) #"It Doesn't Matter Two" (2:50) #"A Question of Time" (4:10) #"Stripped" (4:16) #"Here Is the House" (4:15) #"World Full of Nothing" (2:50) #"Dressed in Black" (2:32) #"New Dress" (3:42) === CD === (CD-version ainoana muutoksena oli mukana tulevat kolme ylimääräistä kappaletta.) #"Black Celebration" (4:55) #"Fly on the Windscreen - Final" (5:18) #"A Question of Lust" (4:20) #"Sometimes" (1:53) #"It Doesn't Matter Two" (2:50) #"A Question of Time" (4:10) #"Stripped" (4:16) #"Here Is the House" (4:15) #"World Full of Nothing" (2:50) #"Dressed in Black" (2:32) #"New Dress" (3:42) #"Breathing in Fumes" (6:07) #"But Not Tonight (Extended)" (5:13) #"Black Day" (2:36) == Kokoonpano == * Dave Gahan – laulu * Andrew Fletcher – syntetisaattorit * Martin Gore – syntetisaattorit, taustalaulu * Alan Wilder – syntetisaattorit, rumpukoneet == Lähteet == Luokka:Depeche Moden albumit Luokka:Mute Recordsin albumit Luokka:Vuoden 1986 albumit
Pauli Pursiainen

Pauli Päiviö Pursiainen (s. 9. kesäkuuta 1949 Kalajoki) on suomalainen entinen aitajuoksija ja liikennelentäjä. Pursiainen voitti 110 metrin aitajuoksun Suomen mestaruuden vuosina 1972 ja 1973, molempina vuosina ajalla 14,4 sekuntia.http://www.gbrathletics.com/nc/fin.htm. Hallissa hän voitti 60 metrin aitojen SM-kultaa vuonna 1971.http://www.gbrathletics.com/nc/fini.htm Münchenin olympialaisten 1972 jälkeen Pursiainen avioitui pikajuoksija Mona- Lisa Pursiaisen (1951–2000) kanssa. Urheilu-uransa jälkeen hän valmistui Finnairin ilmailuopistosta vuonna 1974 ja työskenteli tämän jälkeen Finnairin palveluksessa liikennelentäjänä. == Lähteet == Luokka:Suomalaiset pika- aitajuoksijat Luokka:Suomalaiset siviililentäjät Luokka:Finnairin henkilöstö Luokka:Vuonna 1949 syntyneet Luokka:Elävät henkilöt
David Lange

David Russell Lange ['lɒŋi] (4. elokuuta 1942 Thames, Uusi-Seelanti – 13. elokuuta 2005 Auckland, Uusi-Seelanti) oli Uuden-Seelannin pääministeri vuosina 1984–1989. Lange syntyi Thamesissa saksalaissyntyisen tohtorin pojaksi. Perhe muutti Langen ollessa nuori Otahuhuun, Aucklandiin. Lange opiskeli Aucklandin yliopistossa lakitiedettä ja valmistui vuonna 1965. Vuonna 1968 hän meni naimisiin Naomi Cramptonin kanssa. Lange valittiin parlamenttiin vuonna 1977. Hän toimi maansa pääministerinä vuosina 1984–1989. Häntä edelsi Robert Muldoon ja seurasi Geoffrey Palmer. Vuonna 1989 Langelle tuli avioero hänen vaimonsa kanssa. Lange kärsi lähes koko elämänsä ajan liikalihavuudesta ja sen mukanaan tuomista terveysongelmista. 1990-luvulla hänen terveydentilansa heikkeni: häntä vaivasivat diabetes ja munuaissairaudet. Hän kuoli amyloidoosiin ja munuaisvaurioon Middlemoren sairaalassa, Aucklandissa vuonna 2005. Luokka:Uuden-Seelannin pääministerit Luokka:Uuden-Seelannin puolueiden puheenjohtajat Luokka:Vuonna 1942 syntyneet Luokka:Vuonna 2005 kuolleet
Pentaani

Pentaani eli n-pentaani (C5H12) on suoraketjuinen alkaani sekä normaaliolosuhteissa olomuodoltaan väritön neste. Pentaanin rakennekaava on CH3(CH2)3CH3, moolimassa 72,2 g/mol, sulamispiste −129 °C, tiheys 0,63 g/cm3, kiehumispiste 36 °C, itsesyttymislämpötila 460 °C ja CAS-numero 109-66-0. Pentaani liukenee erittäin hyvin orgaanisiin liuottimiin, kuten etanoliin, etyylieetteriin, asetoniin, bentseeniin ja kloroformiin. Yhdiste reagoi voimakkaiden hapettimien, kuten perkloraattien ja nitraattien, kanssa. Pentaania erotetaan maaöljystä tai -kaasusta tislaamalla. Se ja sen isomeeri isopentaani voidaan erottaa toisistaan erotuskolonnien tai molekyyliseulojen avulla. Pentaania käytetään teollisuusliuottimena, mutta tärkein käyttökohde on happokatalysoitu isomeroituminen isopentaaniksi.David E. Mears & Alan D. Eastman: Hydrocarbons, Kirk-Othmer Encyclopedia of Chemical Technology, John Wiley & Sons, New York, 2005. Viitattu 6.8.2013Karl Griesbaum, Arno Behr, Dieter Biedenkapp, Heinz-Werner Voges, Dorothea Garbe, Christian Paetz, Gerd Collin, Dieter Mayer & Hartmut Höke: Hydrocarbons, Ullmann’s Encyclopedia of Industrial Chemistry, John Wiley & Sons, New York, 2000. Viitattu 6.8.2013 Sitä voidaan käyttää myös laboratoriokemikaalina sekä polymeeriteollisuudessa esimerkiksi polystyreenin ja polyuretaanin vaahdotuksessa. Pentaanin isomeerisiä muotoja ovat isopentaani (2-metyylibutaani) ja neopentaani (2,2-dimetyylipropaani). ==Lähteet== == Aiheesta muualla == * *Kemian työsuojeluneuvottelukunta (KETSU): Pentaani *Onnettomuuden vaaraa aiheuttavat aineet, Työterveyslaitos: Pentaani *PubChem: Pentane *Toxin and Toxin Target Database (T3DB): n-Pentane *ChemBlink: Pentane *Pherobase: Floral Compound - 5Hy Luokka:Alkaanit
Edwin Moses

Edwin Corley ”Ed” Moses (s. 31. elokuuta 1955 Dayton, Ohio) on yhdysvaltalainen 400 metrin aitajuoksija. Edwin Moses on menestyneimpiä yleisurheilijoita maailmassa. Hänen saavutuksiinsa kuuluvat muun muassa kaksi olympiavoittoa, kaksi maailmanmestaruutta, neljä maailmanennätystä ja 122 peräkkäistä voittoa, joista 107 loppukilpailuja. Urheilu-uransa jälkeen hän auttoi doping-testien kehittämisessä. Juoksu-uransa alkuaikoina Moses juoksi 180 jaardin aitoja ja 440 jaardin matkaa. Moses oli vain kerran aikaisemmin osallistunut 400 metrin aitajuoksukilpailuun ennen maaliskuuta 1976 ja samana vuonna hän voitti olympiakultaa Montrealissa maailmanennätysajalla (47,64) ensimmäisessä kansainvälisessä kisassaan. Moses aloitti 122 peräkkäisten voittojen sarjansa Düsseldorfista vuonna 1977. Ennen voittoputken alkamista hän oli hävinnyt vain neljä kertaa 400 metrin aidoissa, viimeisimpänä länsisaksalaiselle Harald Schmidille Berliinissä 26. elokuuta 1977. Edwin Moses oli voittamaton lähes kymmenen vuotta ennen kuin yhdysvaltalainen Danny Harris voitti hänet Madridissa 4. kesäkuuta 1987. Moses päätti uransa Soulin olympialaisiin vuonna 1988. Mosesin maailmanennätyksen 47,02 (vuodelta 1983) rikkoi Barcelonan olympialaisissa 1992 yhdysvaltalainen Kevin Young. Moskovan olympialaisista 1980 Moses jäi pois Yhdysvaltojen boikotin takia. Los Angelesin kesäolympialaisissa 1984 hän voitti kultamitalin. == Maailmanennätykset == * 47,64 (Montreal 1976) * 47,45 (Westwood 1977) * 47,13 (Milano 1980) * 47,02 (Koblenz 1983) == Muita ennätyksiä == * 200 m 21,43 (1977) * 400 m 45,60 (1977) * 800 m 1,48,98 (1983) * 110 m aidat 13,64/13,5 (1978) == Arvokisat == Olympiakisat: *Montreal 1976: 1. *Los Angeles 1984: 1. *Soul 1988: 3. Maailmanmestaruuskisat *Helsinki 1983: 1. *Rooma 1987: 1. == Lähteet == == Aiheesta muualla == * Edwin Moses palasi MM-kultamaisemiinsa. Yle uutiset 18.1.2005. * Mäkeläinen, Kimmo: Edwin Moses – aitarundin legenda. Varaslahto.net 5.5.2003. Luokka:Yhdysvaltalaiset olympiavoittajat Luokka:Yhdysvaltalaiset 400 metrin aitajuoksijat Luokka:Vuonna 1955 syntyneet Luokka:Elävät henkilöt Luokka:Seulonnan keskeiset artikkelit
Music for the Masses

Music for the Masses on Depeche Moden kuudes albumi, joka julkaistiin 28. syyskuuta 1987. Levy jatkoi edellisten levyjen industrial-henkistä linjaa ja Black Celebrationin goottirock-vaikutteita, mutta tarjosi ensihäivähdyksiä myös tavanomaisista instrumenteista. Music for the Masses oli muokkaamassa Depeche Moden musiikkia kohti suurempia areenoja ennen heidän varsinaista läpimurtoalbumiaan Violatoria. Näitä kolmea albumia pidetäänkin Depeche Moden uran kohokohtana sekä musiikillisesti että sanoituksiltaan. Levyä on myyty maailmanlaajuisesti yli 5 miljoonaa kappaletta. == Kappaleet == Bonusraidat tulivat vain CD- ja kasettiversioiden mukana. == Kokoonpano == * Dave Gahan – laulu * Andrew Fletcher – syntetisaattorit * Martin Gore – laulu, kitara, syntetisaattorit, taustalaulu * Alan Wilder – syntetisaattorit, rumpukoneet == Aiheesta muualla == * Luokka:Depeche Moden albumit Luokka:Mute Recordsin albumit Luokka:Vuoden 1987 albumit
Daniel Pollen

Daniel Pollen (2. kesäkuuta 1813 – 15. helmikuuta 1876) toimi Uuden-Seelannin yhdeksäntenä pääministerinä vuosina 1875–1876. Pollen syntyi Kingsendissä, Dublinissa ja vietti lapsuutensa Irlannissa ja Yhdysvalloissa. 1830-luvun lopulla hän matkusti Uuteen Etelä-Walesiin, josta hän muutti tammikuussa 1840 Uuteen-Seelantiin. 18. toukokuuta 1846 Pollen meni naimisiin Jane Hendersonin kanssa. Seuraavana vuonna pari muutti Kawaun saarelle. Pollen oli Uuden- Seelannin pääministeri vajaan vuoden ajan heinäkuusta 1875 helmikuuhun 1876. Häntä edelsi Julius Vogel ja seurasi Harry Atkinson. Luokka:Uuden-Seelannin pääministerit Luokka:Vuonna 1813 syntyneet Luokka:Vuonna 1876 kuolleet
Karen Demirtšjan

Karen Demirtšjan (, , 17. huhtikuuta 1932 – 27. lokakuuta 1999 Jerevan) oli Armenian neuvostotasavallan kommunistipuolueen pääsihteeri 1974–1988. Hän ei onnistunut tukahduttamaan levottomuuksia Vuoristo-Karabahissa, ja hänet siirrettiin syrjään puolueen johdosta "terveyssyistä" toukokuussa 1988. Itsenäisessä Armeniassa hän jäi toiseksi presidentinvaalissa 1998 Robert Kotšarjanille. Hänen kansanliitto-puolueensa liittoutui toukokuun 1999 parlamenttivaaleissa puolustusministeri Vazgen Sargsjanin Yhtenäisyys- liittouman kanssa, ja koalitio sai 43% äänistä. Demirtšjan nimitettiin parlamentin puhemieheksi kesäkuussa 1999, mutta surmattiin 27. lokakuuta, kun aseistettu joukko tunkeutui parlamenttiin kohteenaan Vuoristo-Karabahin entinen presidentti Leonard Perosjan, joka murhattiin kuten myös varapuhemiehet ja kolme muuta. Luokka:Armenialaiset poliitikot Luokka:Vuonna 1932 syntyneet Luokka:Vuonna 1999 kuolleet
Helleenit

Helleenit () tai panhelleenit () oli antiikin Kreikassa yleisnimitys kaikille kreikkalaisille. Se oli peräisin Hellenistä ja alun perin tämän johtaman thessalialaisen heimon nimi. Helleenien alkuperäinen asuma-alue oli Hellas. Myöhemmin termi laajeni tarkoittamaan koko varsinaista Kreikkaa. Helleeniseksi alueeksi laskettiin koko se alue, minne kreikkalaiset olivat siirtokuntineen levittäytyneet. Varsinkin antiikin Kreikan kaupunkivaltioiden itsenäisyyden aikaan kreikkalaiset kutsuivat kaikkia, jotka eivät olleet helleenejä, barbaareiksi. Varhaiskristillisellä ajalla helleeni viittasi pakanoihin tai kaikkiin pakanuudesta kristinuskoon kääntyneisiin, vastakohtana juutalaiset tai juutalaiskristityt. Nykyisin myös modernit kreikkalaiset kutsuvat itseään helleeneiksi. == Lähteet == Luokka:Antiikin Kreikan heimot Luokka:Kreikkalaiset
Charleroi

Charleroi (vallon. Tchålerwè) on kaupunki Belgian Vallonian alueella Hainaut’n provinssissa. Kaupungissa on arviolta 202 182 asukasta (vuonna 2016) ja sen pinta-ala on 102,1 neliökilometriä. Kaupungin asukastiheys on siten 1 980,2 asukasta neliökilometrillä. Charleroi on asukasluvultaan Vallonian suurin ja Belgian neljänneksi suurin kaupunki. Kaupunki on saanut nimensä Charnoy- nimisestä kylästä. Vuonna 1666 espanjalaiset rakensivat sinne linnakkeen, joka nimettiin Charleroiksi Espanjan kuningas Kaarle II:n mukaan. Charleroi on tärkeä metalliteollisuuskaupunki. Sen ympäristössä on huomattavia kivihiiliesiintymiä, mutta runsaiden kuonakasojen todistama aktiivinen kaivostoiminta on nykyään tyrehtynyt. Kaupunki tuli sittemmin tunnetuksi murhaaja Marc Dutroux'n kotikaupunkina. Hollantilaisen De Volkskrant -lehden äänestyksessä Charleroi valittiin maailman rumimmaksi kaupungiksi vuonna 2008. The Telegraph nimesi sen Euroopan masentavimmaksi kaupungiksi. Turistioppaat ovat pyrkineet ottamaan kaiken irti kaupungin huonosta maineesta, ja he järjestävät kiertokäyntejä, joissa vierailijoille esitellään vain kaupungin huonoimpia puolia. == Lähteet == == Aiheesta muualla == *Kaupungin internetsivut Luokka:Belgian kaupungit Luokka:Hainaut'n kunnat
Violator

Violator on Depeche Moden seitsemäs albumi, joka julkaistiin 19. huhtikuuta 1990. Levyllä yhdisteltiin elektronista musiikkia ja nyt myös tavanomaisia instrumentteja. Levyn hitit "World in My Eyes", "Personal Jesus", "Policy of Truth" ja "Enjoy the Silence" olivat myös menestyksekkäitä single-julkaisuja. Albumi vietti Suomen virallisella listalla yhteensä 10 viikkoa, yltäen korkeimmillaan sijalle 7. == Kappaleet == # # # # # # # # # == Kokoonpano == * Dave Gahan – laulu * Andrew Fletcher – syntetisaattorit * Martin Gore – kitara, syntetisaattorit, taustalaulu * Alan Wilder – syntetisaattorit, rumpukoneet == Arvostelut == * Allmusic: Allmusic review * Pitchfork Media: 7.9/10Pitchfork Media * Rolling Stone: Rolling Stone == Lähteet == Luokka:Depeche Moden albumit Luokka:Mute Recordsin albumit Luokka:Vuoden 1990 albumit
Brad Norton

Brad Norton (s. 13. helmikuuta 1975 Cambridge, Massachusetts, Yhdysvallat) on entinen yhdysvaltalainen jääkiekkoilija, pelipaikaltaan puolustaja. Hän pelasi ammattilaisurallaan 124 ottelua NHL-liigassa. Norton on naimisissa Playboy- malli Tiffany Granathin kanssa. Myös Nortonin vanhempi veli Jeff Norton on pelannut jääkiekkoa. ==Pelaajaura== Edmonton Oilers varasi Nortonin yhdeksännellä kierroksella vuoden 1993 varaustilaisuudessa, mutta Norton aloitti ammattilaisuransa Detroit Vipersissa IHL-liigassa kaudella 1997–1998. Edmontonin organisaatiossa Norton tuli saamaan peliaikaa ainostaan farmijoukke Hamilton Bulldogsissa. Kaudella Norton teki sopimuksen Florida Panthersin kanssa. Norton meni Los Angeles Kingsin harjoitusleirille syksyllä 2005, mutta paikkaa pelaavassa kokoonpanossa ei löytynyt. Hän teki sopimuksen jääkiekon SM-liigan Jokerien kanssa. Nortonista tuli Jokerien kannattajien keskuudessa suosittu pelaaja fyysisyytensä ja asenteensa ansiosta, mutta joulukuussa Norton yllättäen jätti joukkueen sopimuksensa NHL-pykälän turvin. Hän teki sopimuksen Detroit Red Wingsin kanssa, mutta seura laittoi Nortonin waivers- listalle, ja hän päätyi Ottawan Senatorsin farmijoukkueen riveihin. Senators nosti Nortonin muutamia kertoja NHL-kokoonpanoonsa. Kesällä 2006 Norton siirtyi vapaana pelaajan takaisin Detroit Red Wingsiin. Keväällä 2007 Norton siirtyi San Jose Sharksiin. Hän joutui kuitenkin ennen kauden alkua vanhan vamman takia selkäleikkaukseen, minkä vuoksi hän lopulta joutui lopettamaan pelaajauransa. ==Lähteet== == Aiheesta muualla == * NHL.com * Jatkoaika Luokka:Yhdysvaltalaiset jääkiekkoilijat Luokka:Edmonton Oilersin varaamat pelaajat Luokka:Vuonna 1975 syntyneet Luokka:Elävät henkilöt
Hausat

Hausat ovat Länsi-Afrikan suurin etninen ryhmä. Suurin osa heistä asuu Hausamaana tunnetulla alueella, joka ulottuu Pohjois-Nigeriasta Saharan autiomaalle pohjoisessa, Tšadjärvelle idässä ja Nigerjoelle etelässä. Hausoja asuu myös ympäri muuta Afrikkaa kauppiaina. Hausat puhuvat afroaasialaisiin kieliin kuuluvaa hausan kieltä, jota osataan Länsi-Afrikassa laajalti johtuen hausojen historiallisesta merkityksestä kauppiaina. == Historia == Hausojen historiaa ovat leimanneet useat eri kaupunkivaltiot. Ensimmäiset hausojen asutuskeskukset syntyivät 1000-1100–luvuilla ja vuoteen 1350 mennessä niistä oli muodostunut Kanon, Katsinan, Zamfaran, Gobirin, Kebbin ja Zazzaun kaupunkivaltiot. Kaupunkeihin kulki tärkeitä kauppareittejä pohjoisesta ja 1400-luvulle tultaessa alue tuli tunnetuksi vaatteiden kudonnasta ja värjäyksestä. Vuonna 1804 alkupuolella fulanitaustainen muslimi Usman dan Fodio julisti jihadin itsenäisiä hausahallitsijoita vastaan kukistaen nämä. Näin muodostui Sokoton kalifaatti, joka saavutti suurimmat alueensa 1830-luvulla. Britit kukistivat Sokoton vuoteen 1903 mennessä ja Nigeriasta tuli heidän siirtomaansa. Kuitenkin näihin päiviin saakka hausojen yläluokan jäsenet ovat tavallisesti taustaltaan fulaneja. == Kulttuuri == Suurin osa hausoista elää maanviljelyksellä ja he kasvattavat esimerkiksi riisiä, hirssiä ja maissia. Rahakasveista kasvatetaan puuvillaa, tupakkaa ja maapähkinöitä. Sadonkorjuu tapahtuu Pohjois-Nigeriassa kuivankauden aikaan lokakuun ja huhtikuun välillä. Sadekausi vietetään töissä pelloilla. Pellot ovat suurimmaksi osaksi miesten vastuulla naisten osallistuessa vain sadonkorjuuseen. Sen sijaan naiset toimivat kauppiaina. Nykyisin monet hausamiehet ovat töissä Nigerian armeijassa. Hausojen perinteisiä alueita hallitsevat emiirit, jotka ovat vastuussa verojen keräämisestä ja hallinnosta. Muusta Nigeriasta poiketen hausa-alueet noudattavat šarialakia. == Lähteet == Luokka:Nigerian etniset ryhmät Luokka:Nigerin etniset ryhmät Luokka:Tšadin etniset ryhmät Luokka:Ghanan etniset ryhmät‎ Luokka:Kamerunin etniset ryhmät Luokka:Sudanin etniset ryhmät‎
Feeniks (lehti)

Feeniks on Suomen ilmailumuseon vuonna 1972 perustaneen Ilmailumuseoyhdistys ry:n julkaisema ilmailuhistoriallinen aikakauslehti. Lehti ilmestyy neljä kertaa vuodessa. Se sai alkunsa vuonna 1976 yhdistyksen jäsentiedotteesta. Lehtenä se on ilmestynyt vuodesta 1991. Artikkelit ovat pääosin suomalaisten lentäjien ja mekaanikkojen henkilökohtaisia kokemuksia historiallisista lentokoneista sekä ilmailuhistoriallisista tapahtumista ja paikoista. Lehden painosmäärä on noin 1 500 kappaletta ja sitä jaetaan jäsenistön lisäksi myös muille yhdistyksen sidosryhmille, mm. kaikkiin Suomen ilmavoimien joukko- osastoihin. Lehden voi myös tilata liittymättä yhdistyksen jäseneksi ja sen irtonumeroita myydään Suomen Ilmailumuseossa. Lehden tunnus on . ==Aiheesta muualla== *Feeniks Luokka:Suomalaiset ilmailulehdet
Carl David Anderson

Carl David Anderson (3. syyskuuta 1905 - 11\. tammikuuta 1991) oli yhdysvaltalainen fyysikko, joka todisti positronin olemassaolon vahvistaen siten Paul Diracin teorian. Hän sai löydöstä Nobelin fysiikanpalkinnon vuonna 1936. Palkinto oli jaettu kosmisen säteilyn alkuperän osoittaneen Victor F. Hessin kanssa. Andersonin vanhemmat olivat ruotsalaista alkuperää, mutta Anderson syntyi New Yorkissa ja asui suurimman osan elämästään Yhdysvalloissa. Hän opiskeli fysiikkaa ja tekniikkaa Caltechissä suorittaen maisterintutkinnon 1927 ja tohtorintutkinnon 1930. Tohtorinväitöskirjassaan hän tutki röntgensäteilyllä tuotettujen fotoelektronien avaruudellista jakaumaa. Vuonna 1930 Anderson aloitti myös kosmisen säteilyn tutkimisen sumukammiokokeilla professori Robert A. Millikanin kanssa. Tämä johti positronin löytämiseen 1932, mistä Andersonille myönnettiin Nobelin palkinto. Vuonna 1937 Anderson ja hänen jatko-opiskelijansa Seth Neddermeyer löysivät myonin lähes yhtäaikaisesti Harvardin yliopiston J.C. Streetin ja E.C. Stevensonin kanssa. Aluksi he luulivat hiukkasta pioniksi, jonka Hideki Yukawa oli ennustanut teoriassaan vahvasta vuorovaikutuksesta vuonna 1935. Pionin löysi kuitenkin vasta kymmenisen vuotta myöhemmin Cecil Powell tutkimusryhmänsä kanssa.Carl David Anderson Encyclopedia Britannica Anderson meni naimisiin 1946 Lorraine Bergmanin kanssa ja he saivat kaksi poikaa. ==Merkittäviä julkaisuja== * * * ==Lähteet== == Aiheesta muualla == Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1905 syntyneet Luokka:Vuonna 1991 kuolleet Luokka:Amerikanruotsalaiset
Keskikylä (Jalasjärvi)

Keskikylä on kylä Kurikassa Etelä-Pohjanmaalla entisen Jalasjärven kunnan alueella. Kylä sijaitsee Jalasjärven kirkonkylän ja Koskuen välillä valtatien 3 varrella. Se rajoittuu pohjoisessa Jalasjärven kirkonkylään, idässä Hirvijärven kylään ja etelässä Koskuen ja Ilvesjoen kyliin. Keskikylässä on ollut kaksi varsinaista kyläkeskusta: pohjoisessa Mantila ja etelässä Pentinmäki, mutta nykyään kylän asutus on hajanaista. Kylässä toimii luokkien 1–6 Keskikylän koulu. Koulun takana on seikkailupuisto, jossa on köysiä, renkaita, verkkoja ja muunlaisia esterataan liittyviä rakennelmia. Keskikylän historia on kylän hyvien kulkuyhteyksien takia monivivahteinen. Keskikylässä on perinteisesti toiminut suuria maitotiloja ja valtatieltä 3 näkyvätkin eräät kunnan suurimmat karjasuojat. Keskikylän osuusmeijeri toimi 1920-luvulta 1980-luvun vaihteeseenNevala 1997, s. 10–11. Myös viljamyllyillä ja sahateollisuudella on ollut suuri vaikutus kylän historiassa, varsinkin Korkiakosken alueellaNevala 1997, s. 16–17.. 1920-luvulta 1950-luvulle kylässä toimi virvoitusjuomatehdas ja 1960-luvulta vuosituhannen vaihteeseen Jalas- Vaate-niminen vaatetustehdasNevala 1997, s. 8–9, 18.Jalas-Vaate Oy, Kauppalehti. Viitattu 7.5.2018.. Nykyään Keskikylä tunnetaan valtatien varren kahvila-ravintola Juustoportista, joka aloitti toimintansa 1966 Hirvijärvellä, kunnes 1989 valmistuivat uudet tilat Keskikylän PentinmäkeenNevala 1997, s. 18–19.. Toinen Keskikylän maamerkki on Jalasjärven ratsastuskeskus, josta on kasvanut kunnan hevosurheilun keskus. Keskikylässä sijaitsee myös vuodesta 1966 toiminut ruokapaikka Pihlajan KevariNevala 1997, s. 21.. Kokoontumistilana toimii myös nuorisoseurantalo Harjula Juustoportin vieressä. Pentinmäen eteläpuolelta alkaa Koskuen kylä. Historiallisesti Ala-Koskue on suuntautunut Jalasjärven kirkonkylään päin ja muun muassa kansakoulun ensimmäisten luokkien oppilaat ovat käyneet koulunsa Keskikylän koulussa. Keskikylän muita kouluja ovat olleet Holkon kansakoulu (1953–1966) ja Mantilan koulu (1917–1993)Nevala 1997, s. 39–41.. Keskikylä valittiin vuoden 2013 eteläpohjalaiseksi kyläksi. Vuonna 2014 se sai kunniamaininnan valtakunnallisessa Vuoden kylä -kilpailussa Hankasalmella. == Lähteet == *Nevala, Aino (toim.): Keskikylän kyläkirja : muisteluksia kolmostien varrelta Keskikylästä. Jalasjärven kansalaisopiston Keskikylän kylähistoriaryhmä, 1997. ISBN 952-90-9273-3. ===Viitteet=== == Aiheesta muualla == *Keskikylä Jalasjärven kylät -sivustolla Luokka:Jalasjärven kylät Luokka:Vuoden eteläpohjalaiset kylät
Feeniks (täsmennyssivu)

Feeniks, feniks tai fenix voi tarkoittaa seuraavia asioita: * feeniks, myyttinen tulilintu * Feeniks, tähdistö * Feeniks, suomalainen ilmailuhistoriallinen aikakauslehti *Feeniks-kirjasto, Turun yliopiston kirjaston pääkirjasto Yliopistonmäellä * Feeniks-koulu, demokratiakokeilukoulu Keravalla * Fénix, Espanjan laivaston linjalaiva * Feniks, Jantar 2K, neuvostoliittolainen vakoilusatelliitti * HC Fenix, turkulainen käsipalloseura * Feniks, Arijan albumi * Fenix, taskulamppumerkki * Urheilutalo Feeniks, urheiluhalli Forssassa * Fenix-klinikat Oy, suomalainen Minnesota-mallin mukainen päihdehuoltoklinikka * Feniks Willamo, espoolaisen pop-yhtye Pasan kitaristi == Katso myös == * Foiniks, useita merkityksiä * Phoenix, useita merkityksiä
Phoenix (täsmennyssivu)

Phoenix voi tarkoittaa seuraavia asioita: * Phoenix, Arizonan pääkaupunki Yhdysvalloissa * Phoenix, taatelit, kasvisuku palmukasvien (Arecaceae) heimossa * Phoenixsaaret, ryhmä atolleja Kiribatissa Tyynellämerellä * Phoenix, avaruusluotain * Phoenix, purettu rakennus Turussa * Phoenix, vuoden 1980 videopeli * Phoenix Foundation, kuvitteellinen säätiö televisiosarjassa Ihmemies MacGyver * Phoenix, Mozilla Firefox -selaimen aiempi nimi * Cherokee Phoenix, Yhdysvalloissa ilmestyvä cherokee-intiaanien asioihin keskittynyt sanomalehti == Urheilujoukkueita == * Manchester Phoenix, englantilainen jääkiekkojoukkue * Sherbrooke Phoenix, kanadalainen juniorijääkiekkojoukkue * Wellington Phoenix FC, uusiseelantilainen jalkapalloseura == Henkilöitä == * Beth Phoenix (oik. Elizabeth Kocanski, s. 1980), yhdysvaltalainen showpainija * Joaquin Phoenix (s. 1974), yhdysvaltalainen näyttelijä * Nick Phoenix (s. 1967), brittiläinen säveltäjä ja tuotantomusiikkiyhtiön perustaja * River Phoenix (1970–1993), yhdysvaltalainen näyttelijä * Phoenix Marie, oik. Melissa Marie Hutchison (s. 1981), yhdysvaltalainen pornonäyttelijä == Kuvitteellisia henkilöitä == * Paul Phoenix, Tekken-pelisarjan hahmo == Musiikki == * Phoenix, ranskalainen rock-yhtye * Phoenix, Dreamtalen albumi * Phoenix, Agathodaimonin albumi * "Phoenix", Stratovariuksen kappale albumilta Infinite == Yhtiöitä == * Phoenix Finance, DART Grand Prix, brittiläinen pankkiyritys * Phoenix Group, mm. suomalaisen Tamron saksalainen omistajakonserni * Phoenix Contact, kansainvälinen sähköliitäntätekniikka-, ylijännitesuojaus- ja automaatioyhtiö * Phoenix Pictures, yhdysvaltalainen elokuvayhtiö == Aluksia == * USS Phoenix (CL-46), Yhdysvaltain laivaston risteilijä (myöhemmin Argentiinan ARA General Belgrano) * USS Phoenix (SSN-702), Yhdysvaltain laivaston ydinsukellusvene * AIM-54 Phoenix, yhdysvaltalainen ilmataisteluohjus == Katso myös == * Feeniks, useita merkityksiä * Foiniks, useita merkityksiä __NOTOC__
Koskutjärvi

Koskutjärvi on pieni järvi Jalasjärven Koskuen kylässä, paikallistie 17073:n eli entisen valtatie 3:n itäpuolella. Järvi saa vetensä Niskaluomasta. Koskutjärvi luovuttaa vetensä Koskutjokeen. Järvi kuuluu Kyrönjoen vesistöalueeseen ja Jalasjärven valuma-alueeseen.Koskutjärvi Järviwikissä. Viitattu 14.8.2014. Suomessa on kolme Koskutjärveä. Muut kaksi sijaitsevat Kuopiossa ja Sulkavalla.Koskutjärvet Järviwikissä. Viitattu 14.8.2014. Järven läheisyydessä on leirintäalue ja peruskoulu sekä sen liikuntatiloina monitoimihalli. Järven rannalla on toiminut Seilon saha. Järvi sijaitsee peltojen ja laidunten ympäröimänä, joten se on voimakkaasti liettynyt ja rehevöitynyt. Koskutjärveä koskien on meneillään kunnostushanke. == Lähteet== Luokka:Jalasjärven järvet Luokka:Kyrönjoen vesistö
Tera Patrick

Tera Patrick (synt. Linda Ann Hopkins, s. 25. heinäkuuta 1976, Great Falls, Montana) on yhdysvaltalainen pornonäyttelijä. Hän on esiintynyt lukuisilla taiteilijanimillä, muun muassa Brooke Thomas, Sadie Jordan ja Tara Patrick, joista viimeinen on sattumalta Carmen Electran oikea nimi. Patrick syntyi Great Fallsissa, Montanassa. Hänen isänsä oli brittiläinen juutalainen ja äiti thaimaalainen. Kun Tera oli vielä nuori, hänen äitinsä muutti takaisin Thaimaahan, ja hän itse muutti isänsä kanssa San Franciscoon, Kaliforniaan, jossa hän kasvoi. Hän aloitti mallin työn 13-vuotiaana. 18-vuotiaana hän lopetti mallintyöt ja opiskeli sairaanhoitajaksi Kaliforniassa. 1990-luvun lopulla Patrick aloitti uudelleen mallin uransa, tällä kertaa alastonkuvissa ja softcore-pornoelokuvissa. Hän siirtyi hardcore-pornoon 1999 Andrew Blaken elokuvassa Aroused. 9\. tammikuuta 2004 Tera Patrick avioitui kolmen vuoden suhteen jälkeen Evan Seinfeldin kanssa. Liitto päättyi eroon vuonna 2009. Tera Patrick on ääninäytellyt Saints Row 2 -videopelissä itseään Tera Patrick -nimellä. Hän on toiminut myös Penthousen mallina ja oli kuukauden Penthouse Pet helmikuussa 2000 sekä ehdokkaana vuoden 2002 Penthouse Petiksi. == Lähteet == == Aiheesta muualla == * Tera Patrick - viralliset kotisivut * Tera Patrick - adultfilmdatabase.com * Tera Patrick - iafd.com * Luokka:Yhdysvaltalaiset pornonäyttelijät Luokka:Amerikanenglantilaiset Luokka:Vuonna 1976 syntyneet Luokka:Elävät henkilöt